Príloha č. 4

Prehľad o navrhnutých stavbách, resp. rekonštrukciách knižničných budov v období rokov 2002 – 2005, ktorý bol zaslaný ministerstvom kultúry na Ministerstvo výstavy a regionálneho rozvoja (spracovaný na základe podkladov získaných z  odborov kultúry krajských úradov).

Krajský úrad v Banskej Bystrici  
Pokračovanie rekonštrukcie Štátnej vedeckej knižnice v Banskej Bystrici (rekonštrukcia krovu, podkrovia a strechy na Lazovnej č. 9 v objeme 10 mil. Sk, rok 2002).         										REALIZOVANÉ
Stavebné úpravy detského oddelenia Novohradskej knižnice v Lučenci po spadnutom strope (v objeme 480 tis. Sk, rok 2002). 					REALIZOVANÉ
Rekonštrukcia podkrovia a krovu budovy Novohradskej knižnice v Lučenci v roku 2003 (v objeme 1,150 mil. Sk, rok 2002). 	      			NEREALIZOVANÉ

Krajský úrad v Košiciach
Pokračovanie rekonštrukcie Štátnej vedeckej knižnice v Košiciach III. etapou   (rok 2002).  								NEREALIZOVANÉ

Krajský úrad v Prešove
Rekonštrukcia strechy Vihorlatskej knižnice v Humennom (v objeme 1 mil. Sk).									REALIZOVANÉ
Rekonštrukcia budovy a výmena okien Okresnej knižnice D. Gutgesela v Bardejove (v objeme 1,8 mil. Sk).  						REALIZOVANÉ
Rekonštrukcia budovy Podtatranskej knižnice v Poprade – budova v Spišskej Sobote (v objeme 800 tis. Sk).   					 NEREALIZOVANÉ
Rekonštrukcia budovy Ľubovnianskej knižnice v Starej Ľubovni – zriadenie bibliografického a informačného oddelenia (v objeme 1,5 mil. Sk).   													NEREALIZOVANÉ
Rekonštrukcia budovy Podduklianskej knižnice vo Svidníku (v objeme 2 mil. Sk). 									NEREALIZOVANÉ
Rekonštrukcia budovy Štátnej vedeckej knižnice v Prešove (v objeme 5 mil. Sk). 									NEREALIZOVANÉ

Krajský úrad v Trenčíne
Rekonštrukcia plynového vykurovania objektu budovy Považskej knižnice v Považskej Bystrici (v objeme 1 mil. Sk, rok 2002).  				REALIZOVANÉ
Rekonštrukcia podkrovia objektu hlavnej budovy Považskej knižnice v Považskej Bystrici (v objeme 2 mil. Sk, rok 2004). 					NEREALIZOVANÉ
Prístavba pavilónov k objektu Hornonitrianskej knižnice v Prievidzi (v objeme 15 mil. Sk, rok 2005).   							NEREALIZOVANÉ
Rekonštrukcia fasády budovy Štátnej krajskej knižnice M. Rešetku v Trenčíne na Hasičskej ulici (v objeme 800 tis. Sk, rok 2002). 				REALIZOVANÉ 
Rekonštrukcia podkrovia objektu Štátnej krajskej knižnice M. Rešetku v Trenčíne na Hasičskej ulici (v objeme 4 mil. Sk, rok 2005).   			NEREALIZOVANÉ

Krajský úrad v Trnave
Výkup pozemku pre Záhorskú knižnicu v Senici (v objeme 500 tis. Sk, rok 2005).
						REALIZOVANÉ   (vydržanie)
Výstavba novej budovy Galantskej knižnice v Galante ( v objeme 15 mil. Sk, rok 2005). 								NEREALIZOVANÉ

Krajský úrad v Žiline
Začatie rekonštrukcie Oravskej knižnice v Dolnom Kubíne (v objeme 40 mil. Sk, rok 2003).        							REALIZOVANÉ

Prehľad o niektorých investičných akciách vo vedeckých knižniciach:
•	V rokoch  2002 až 2004 sa realizovali rekonštrukčné práce v budove Štátnej vedeckej knižnice v Banskej Bystrici (rozpočet 54 mil. Sk).
•	Na realizujúcu rekonštrukciu priestorov Štátnej vedeckej knižnice v Košiciach na Pribinovej 1 nadväzuje plán rekonštrukcie hlavnej historickej budovy na Hlavnej 10, z ktorej by sa vysťahovali sklady KF, čím by vznikol multifunkčný kultúrno-vzdelávací priestor  pre používateľov. Rekonštruovať by sa mal aj objekt Pri Miklušovej väznici, v ktorom sídli oddelenie historických fondov. V súčasnosti sa pripravuje rekonštrukcia prístavby oddelenia historických fondov, v ktorých bude zriadená reštaurátorská a konzervátorská dielňa.
•	Slovenská lekárska knižnica dostala do správy objekt na Lazaretskej 26, popri prácach zahrnutých v rámci bežných opráv a údržby, ktoré pokračujú aj v súčasnosti,  investičné  rekonštrukčné práce stáli 500 tis.  Sk. Treba veriť, že využitie priestorov sa nezmení vzhľadom na zložité postavenie SlLK v súčasnosti. Od 1. 2. 2006 Slovenská lekárska knižnica stratila právnu subjektivitu a stala sa odborom Národného centra zdravotníckych informácií. Majetok sa takisto delimitoval pod túto organizáciu. 
•	Slovenská pedagogická knižnica získala do správy objekt v Petržalke na Hálovej ulici, rekonštruované priestory, do ktorých investovala 10 mil. Sk otvorila v roku 2005.
•	Rekonštrukciu a prebudovanie priestorov výpočtovej sály na Patrónke na účelový knižničný sklad Ústredná knižnica SAV realizovala v objeme 1,3 mil. Sk v roku 2003 a generálnu revitalizáciu používateľských priestorov na Klemensovej 19 za 8,9 mil. Sk na prelome rokov 2005 a 2006.
•	Slovenská poľnohospodárska knižnica v Nitre rekonštruuje novonadobudnutý objekt od roku 1998, rekonštrukcia v celkovom objeme 165,6 mil. Sk  mala byť podľa uznesenia vlády SR č. 902/2005 ukončená v roku 2005. 
•	ŠVK v Prešove nikdy nemala vlastnú účelovú budovu a doterajšie podmienky na vykonávanie jej poslania sa dajú charakterizovať ako provizórne, pretože všetky rozvojové aktivity môže realizovať len veľmi obmedzene. Začiatkom roka 2005 knižnica získala do vlastníctva pozemok na výstavbu novej budovy a predložila žiadosť o zaradenie investičného zámeru jej výstavby do Rozvojového programu priorít verejných prác na roky 2006 – 2008 ako prioritu stavieb pre kultúru. MK SR zaradilo výstavbu ŠVK v Prešove medzi priority rezortu, čo sa potvrdilo aj uznesením vlády č. 550 z 13. júla 2005.  Výstavba ŠVK schválená so začiatkom prác v roku  2007.

Vybrané príklady rekonštrukcií regionálnych knižníc 
•	Statické zabezpečenie a realizácia opravy striech v Kysuckej knižnici v Čadci v celkovom objeme 7,5 mil. Sk.
•	Adaptácia školskej budovy pre potreby Gemerskej knižnice P. Dobšinského v Rožňave v celkovom objeme 15,5 mil. Sk.
•	Prestavba a výstavba Spišskej knižnice v Spišskej Novej Vsi na moderný informačný a kultúrny stánok v objeme 22 mil. Sk. 
•	Prestavba podkrovia Oravskej knižnice v Dolnom Kubíne.
•	V súčasnosti realizovaná rekonštrukcia a modernizácia Turčianskej knižnice v Martine spojení s debarierizáciou, pričom termín ukončenia projektu  závisí od pridelenia finančných prostriedkov vo výške 23 mil. Sk.
•	Novohradská knižnica v Lučenci dostala 3 mil. Sk od zriaďovateľa na rekonštrukciu priestorov bývalého M-klubu a na prvotné vybavenie. Rekonštruované priestory umožnili presťahovanie fondov oddelenia náučnej literatúry dosiaľ umiestnených v katastrofálnych priestoroch (2005).
•	Z iniciatívy zriaďovateľa mali knižnice v Prešovskom samosprávnom kraji možnosť predložiť žiadosti na rekonštrukciu budov pre Projekt rekonštrukcie a zabezpečenia energetickej efektívnosti kultúrnych zariadení patriacich pod Úrad PSK. Takto sa podarilo dokončiť rekonštrukciu a fasádu Okresnej knižnice D. Gutgesela v Bardejove, z kapitálových prostriedkov VÚC vymeniť strechu a vymaľovať priestory vo Vihorlatskej knižnici v Humennom, rekonštruovať strechu v Knižnici P. O. Hviezdoslava v Prešove a  vymeniť okná v Podtatranskej knižnici v Poprade.
•	V Komárne sa zo štrukturálnych fondov rekonštruuje historický objekt bývalej župnej stolice, ktorý bude slúžiť aj múzeu.
•	Rekonštrukcie a opravy budov zaznamenali aj v Trnave, Senici, Trenčíne,  Žiline, Liptovskom Mikuláši, Svidníku atď.